ניצנית אדומה

נִצָּנִית אֲדֻמָּה<ref></ref> או ניצנית פורחת (שם מדעי: Kalanchoe blossfeldiana Poelln) היא מין של ניצנית הפופולרי כצמח נוי בשרני לבית ולגינה ממשפחת הטבוריתיים. מוצא הצמח ממדגסקר, אך הוא נפוץ במרבית העולם כצמח תרבות.

השם המדעי של ניצנית אדומה נקרא על שמו של רוברט בלוספלד, בוטנאי גרמני שהציג את המין לעולם המערבי בשנת 1932. הצמח קרוי לעיתים ניצנית חג המולד בשל פריחתו המרשימה המתחילה בדצמבר.

==מאפיינים מורפולוגיים==
איברי רבייה של ניצנית אדומה

ניצנית אדומה היא צמח רב-שנתי, קירח, בשרני (סוקולנט), צמיחתו איטית, גובהו מגיע ל-45 ס"מ וקוטר נופו 50 ס"מ. 

השורשים מסוג צִיצַת שָׁרָשִׁים (מערכת שורשים סיביים) רדודה, שמתפתחים בשכבת מצע של כ-15 עד 25 סנטימטרים. עודף מים גורם רקבון בצוואר השורש.

הגבעולים מעוצים ומסועפים ואורכם כ-40 עד 50 ס"מ. 

העלים בשרניים, פשוטים, נגדיים, ללא לוואים, חלקים, אליפטיים עד ביציים או מוארכים דמויי-מרית, ואורכם 3 עד 10 ס"מ. טרף העלה כמעט תמים או חרוק (שיניים מעוגלות) עם סלסול עדין בדומה לצדפה וצבעו ירוק שמאדים בהמשך. עורק אדמדם משתקף מצדו התחתי של העלה.

התפרחת אמירית (נישאת מקצות גבעולים) מסוג תפרחת מְסֻיֶּמֶת מורכבת וצפופה (תפרחות דמויות מכבדים מעל הצמח). הפריחה מתרחשת מקצה גבעול קצר, קירח וללא בלוטות עם שניים או שלושה זוגות עלים, ששונים מאלה של שאר הצמח. אורך עוקץ התפרחת על פי רוב 0.5 עד 2 ס"מ. צבעיה של פריחת הניצנית מגוונת ואינה רק אדומה.

הפרחים רבים, אדומים, נכונים (בעלי סימטריה רדיאלית), זקופים, רגילים או בעלי כותרת כפולה, דו-מיניים, בעלי שחלה עלית. 

עלי הגביע 4, חופשיים או כמעט מאוחים בבסיס ומשולשים למעלה, אורכם 4 עד 10 מ"מ על פי הם רוב קצרים מאורך צינור הכותרת. 

עלי הכותרת 4, על פי רוב צבעם אדום או ארגמן, מאוחים בתחתיתם בחלק ניכר של אורכם לצינור שאורכו כ-8 מ"מ. הכותרת דמוית מסמר (salverform), דהיינו כותרת רב-סימטרית, שצורתה צינור ארוך ודק, שפתחו לפתע מתרחב מאוד ואז היא פרושה כגלגל או כצלחת ורק בסיסה מאוחה. צינור הכותרת כמעט בעל ארבע מקצועות או מעוגל למטה בצורת כד כאשר בסיס הכד מעט צר.

האבקנים 8, כפול ממספר עלי הכותרת, ומסודרים בשני דורים על צינור הכותרת. 

הזרים לא שווים באורכם, בדרך כלל קצרים מאוד ולא בולטים מהכותרת. הזרים פחות או יותר מאוחים לצינור הכותרת וחופשיים מעל אמצע הצינור. 

המאבקים סגלגלים או מאורכים.

הצופנים ישרים או טבעתיים. 

השחלה עילית מורכבת מ-4 עלי שחלה מפורדים בעלי ביציות רבות.

עלי השחלה 4, זקופים, מפורדים או מאוחים במקצת בתחתיתם. עמודי העלי קצרים.

הפרי מפוחית מרובת זרעים.

הזרעים מרובים, אליפסיים או מאורכים, מקומטים לאורכם. בעלי אנדוספרם. הפצה ברוח.

== בית גידול ==
הצמח חצי-צל ואור מלא, רגיש לקרה, עמיד בשרב וחסכן במים, במליחות ובגיר. גדל בקרקעות שונים ובכל אזורי ישראל למעט הרים גבוהים מעל 700 מ' רום. משגשג בקרקע קלה, דשנה ומנוקזת היטב. הוא סובל מרקבון בצוואר השורש בגלל עודף מים. מבחינת אקלים העדפה לאזורים חמים ולחים כל השנה.

הריבוי באמצעות ייחורים באביב ובקיץ ובאמצעות זרעים באביב. הפריחה נמשכת ארבעה חודשים בסוף החורף ובאביב. קיטום הגבעולים בסיום הפריחה. אף על פי שהצמח חסין יחסית למחלות, הוא עדיין יכול להיפגע על ידי כנימות קמחיות.

חלקים מהניצנית עלולים להיות רעילים אם הם יאכלו על ידי בני אדם. 

== גלריית תמונות ==
<gallery mode="packed" heights="150">
קובץ:ניצנית אדומה פריחה.jpg|פריחה אדומה של ניצנית אדומה
קובץ:ניצנית אדומה פריחה 2.jpg|תפרחות של ניצנית אדומה
קובץ:ניצנית אדומה על גדר אבן.jpg|ניצנית פורחת על גדר אבן
קובץ:Flammendes Käthchen.jpg|פרח ורוד של ניצנית אדומה
קובץ:Kalanchoe blossfeldiana var. Calandiva (2).jpg|עציץ של ניצנית אדומה בעלת פריחה כתומה
קובץ:Kalanchoe blossfeldiana cultivar 26175661975.jpg|תקריב של פרח ניצנית אדומה
קובץ:-21 100 Kalanchoe - Immediate Joy Giver (49803085512).jpg|פריחת ניצנית אדומה סגולה
קובץ:Hampyeong butterfly festival 152.JPG|הפרפר Papilio xuthus על ניצניות אדומות בכמה צבעים
קובץ:KalancheoBuds.jpg|ניצנית אדומה לקראת סוף הפריחה
קובץ:הגביע והכותרת משתיירים ניצנית אדומה.jpg|alt=|הגביע והכותרת משתיירים לאחר הקמילה
קובץ:ניצנית אדומה מתורבתת.jpg|ניצנית אדומה מתורבתת עם פרחים מלאים
</gallery>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טבוריתיים
קטגוריה:סוקולנטים